
A nem-szteroid gyulladáscsökkentő meclofenamat enyhíti a kaininsav által kiváltott görcsrohamokat a TRPM4-ioncsatorna gátlásán keresztül

Bevezetés: A TRPM4 egy kalcium-aktivált, nem-szelektív kationcsatorna, amely az excitábilis sejtek sokféle fiziológiai funkcióját szabályozza. Korábbi vizsgálatok kimutatták, hogy a TRPM4 jelen van és funkcionálisan aktív a hilaris mohasejtekben, és szerepe van a görcsrohamokra való fogékonyságban.
Módszerek: In vivo elektrofiziológiai, valamint hisztológiai kísérletek sorozatával vizsgáltuk a TRPM4 csatorna farmakológiai blokkolásának hatását kainsav által kiváltott görcsrohamok során.
Eredmények: Kimutattuk, hogy a meclofenamat, egy új TRPM4-antagonista, in vivo alkalmazása az intraperitonealis kainát injekció előtt csökkenti a görcsrohamok gyakoriságát és időtartamát hím C57BL/6N egerekben akut, illetve krónikus kísérletekben egyaránt. Továbbá bebizonyítottuk, hogy meclofenamat-kezelést követően csökken a mohasejtek pusztulása szelektíven a ventrális hippokampuszban a görcsrohamok után. Érdekes módon magasabb TRPM4-expressziót találtunk a ventrális hippokampusz mohasejtjeiben, ami ezen sejtek inhomogenitására utal. Végül emberi mohasejtekben is kimutattuk a TRPM4-expresszió jelenlétét.
Megbeszélés: A kapott adataink arra utalnak, hogy a TRPM4 farmakológiai blokkolása csökkentheti a görcsrohamok gyakoriságát és ezáltal protektív hatást fejt ki a mohasejtekre.



